સદ્‌ગુરુ શ્રી આધારાનંદ સ્વામી ગુર્જર સુતાર હોવાથી હસ્તકલા કૌશલ્ય તેમને વારસાગત રીતે પ્રાપ્ત થયેલું. સ્વામી સંપ્રદાયના એકમાત્ર ચિત્રકાર સંત હતા. નાની-મોટી, સાદી કે સોનેરી રંગબેરંગી શ્રીજી મહારાજની મૂર્તિઓ બનાવતા. જે આજે પણ ગુરૂપરંપરાથી પ્રાપ્ત થયેલી ઘણા સંતોની પાસે જોવા મળે છે. ચિત્રકારની સાથે સાથે સ્વામી એક અજોડ લહીયા પણ હતા. સ્વામીએ મુક્તાનંદ સ્વામીના જમણા હાથનું બિરૂદ મેળવીને વણથંભી કલમ ચલાવી છે.